Sabiales

Slekter: se teksten

Sabiales er en planteorden i gruppen egentlige tofrøbladete planter («tofrøbladinger», Eudicotes). Ordenen ble definert av Armen Takhtajan i 1997 med to familier: Sabiaceae og Meliosmaceae. Gruppen er i APG III-systemet uplassert og regnes som en basal gruppe tofrøbladinger, og den består i nyere systematikk av bare én familie, Sabiaceae med om lag 55 arter, men 150 arter når man inkluderer slekten Meliosma i den mulige familien Meliosmaceae. 

Tidligere inneholdt ordenen også familiene Millingtoniaceae og Wellingtoniaceae, som senere tilregnes til Meliosmaceae-familien. Taksonomien er generelt usikker. Takhtajan  plasserte Sabiales i sin underklasse Rosidae, mens Cronquist plasserte familien Sabiaceae i ordenen Ranunculales (Magnoliidae) og Thorne i ordenen Rutales. Sabiales nevnes i APG II som en mulig plassering for familien Sabiaceae (inkludert Meliosmaceae), men i APG III diskuteres familiens mulig plassering i Proteales.. Imidlertid forblir gruppen uplassert i APG III, den anses som en basal gruppe tofrøbladinger i den uformelle gruppa egentlige tofrøbladete planter («tofrøbladinger», Eudicotes).

Plantene er enten lianer eller busker, og de er generelt ikke giftige.

Sabia har 2n = 24 kromosomer og Meliosma 2n = 32. 

 Taksonomi 
I APG II-systemet og APG III anerkjennes gruppen som en egen orden med familien Sabiaceae. I Cronquist-systemet var familien og artene derimot plassert i ordenen Ranunculales, og i Dahlgren-systemet var Sabiales plassert i overordenen Roseflorae, før dette i Rutiflorae.Chase, et al, 1993. 
Websiden Angiosperm Phylogeny Website tilordner på den annen side familien Sabiaceae til en annen orden - Proteales. 

Andre forskere skiller ut to av slektene i en egen familie eller underfamilie, nemlig Meliosmaceae (Meissn., 1843). Det mellomstatlige Global Biodiversity Information Facility i København anerkjenner Meliosmaceae som egen familie.Meliosmaceae - Global Biodiversity Information Facility, «Accepted family». Besøkt 23. september 2015.. Også den britiske Kew Royal Botanic Gardens anerkjenner denne familien.Vascular Plant Families and Genera, List of genera in family MELIOSMACEAE - Kew Royal Botanic Gardens, Storbritannia. Besøkt 23. september 2015.
Watson & Dallwitz mener at familien Meliosmaceae kan være grunnleggende distinkt fra gruppen Sabia utfra rene morfologiske forskjeller.Watson og Dallwitz, The families of flowering plants - Meliosmaceae Endl. . Besøkt 23. september 2015. 
Tidligere opererte man også med familiene Millingtoniaceae (Wight & Arn) og Wellingtoniaceae (Meissn) i ordenen Sabiales, men disse familiene er senere tatt opp i Meliosmaceae. 

Den taksonomiske plasseringen i APG II-systemet, og de nåværende og tidligere slektene i ordenen, omfatter:
 Familie: Sabiaceae
 Sabia Colebr. – 55 arter – India, Sørøst-Asia, Stillehavet
 Androglossa Benth. = Sabia 
 Eunantia Falc. = Sabia 
 Menicosta Blume = Sabia 
 Familie eller underfamilie: Meliosmaceae
 Meliosma Blume – 50 arter – Asia, Amerika
 Ophiocaryon (Phoxanthus) – 45 arter – Amerika
 Tidligere familie: Millingtoniaceae = syn. Meliosmaceae
 Millingtonia Roxb. = Meliosma 
 Tidligere familie: Wellingtoniaceae =syn. Meliosmaceae
 Wellingtonia Meissn. = Meliosma

 Referanser  

 Eksterne lenker 

 Sabiales - Crescent Bloom: Complete Botanica. Besøkt 6. oktober 2015.
 Sabiales - Armen Takhtajan, Flowering Plants, 2009.
 Sabiales - Global Biodiversity Information Facility, København.
 Sabiaceae  og Meliosmaceae  hos L. Watson and M.J. Dallwitz : The families of flowering plants, 1992-.
 NCBI Taxonomy Browser: Sabiaceae.
 Meliosma myriantha .
 Meliosma oldhamii.